Viftene går som varmt hvetebrød
Når det ikke lenger hjelper å åpne alle vinduene, når isbitene i vannet bare smelter og du har tatt ørten kalde dusjer, da kan du banne på at samtlige nordmenn tenker den samme tanken: Vi må kjøpe vifte.Iphone/Ipad, Android ...eller sjekk pent.no HVORDAN KJØLER DU DEG NED I SOMMERVARMEN? DEL DINE BILDER HER. Og det tjener butikkene godt på. Det bekrefter kundebehandler på kundesenteret til Expert, Øystein Stålsett. - I Oslo-området er det i dette øyeblikket kun butikken vår på Alnabru som har vifter. Da VG snakket med Stålsett var det 17 bordvifter igjen.I løpet av de fem minuttene Stålsett snakket med VGs journalist forsvant tre av bordviftene. - Viftene har gått unna som varmt hvetebrød de siste dagene, forteller kundebehandleren. Også Elkjøp og Lefdal opplever et stort salg av kjøleprodukter. På en av deres største butikker, som ligger på Lørenskog, har det vært 600 prosent økning i salg av produkter som kan brukes til nedkjøling i forhold til samme periode ifjor, opplyser kommunikasjonssjef Øystein Schmidt. - Vi opplever vanvittig stort vifte- og kjølesalg. Det er helt utrolig. Man må gni seg i øynene når tallene kommer, sier Schmidt. Ifølge kommunikasjonssjefen er det bare enkelte butikker i Sør-Norge som har noe igjen på lager. - Skal du ha tak i vifte nå, må du være heldig.Solsteiken og skyhøye temperaturer har ikke bare vært tilfelle på Østlandet, hele landet har denne gangen fått tatt del i den slående badstufølelsen. Expert sier at det høye salget har vært tilnærmet over hele landet. Også Elkjøp og Lefdal har hatt et høyt salg over hele Norge. Experts lager var i en periode helt utsolgt for vifter, men det har nettopp fått inn et nytt påfyll på lageret deres i Skien. Han kan ikke si når produktene kommer tilbake til butikkene, men han håper at de vil være til salgs i løpet av et par dager. De selger blant annet bordvifter, gulvvifter og portabel aircondition som kan fraktes rundt omkring i hjemmet. Schmidt sier at nye varer er på vei til butikkene deres i Midt- og Nord-Norge. De venter at vifter vil være tilbake i hyllene i løpet av tirsdag neste uke. Dersom ventetiden blir for lang har han et forslag. - En varmepumpe kan brukes både til å varme opp et hjem, og kjøle det ned. Tenker du å skaffe deg en til vinteren anbefaler vi å investere i det allerede nå.
Trenger du en vifte for å kjøle deg ned i varmen? Nå er butikkene nesten tomme.